
 19/ 10
 BG
 Официален вестник на Европейския съюз
 16
 41978A1009(01)
 L 304/1
 ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
 КОНВЕНЦИЯ
 за присъединяването на Кралство Дания, Ирландия и Обединеното кралство Великобритания и Северна Ирландия към Конвенцията относно компетентността и изпълнението на съдебни решения по граждански и търговски дела и към Протокола за нейното тълкуване от Съда на Европейските общности
 (подписана на 9 октомври 1978 година (1))
 (78/884/ЕИО)
 ПРЕАМБЮЛ
 ВИСОКОДОГОВАРЯЩИТЕ СТРАНИ ПО ДОГОВОРА ЗА СЪЗДАВАНЕ НА ЕВРОПЕЙСКАТА ИКОНОМИЧЕСКА ОБЩНОСТ,
 КАТО ОТЧИТАТ, че Кралство Дания, Ирландия и Обединеното кралство Великобритания и Северна Ирландия, като стават членове на Общността, се ангажират да се присъединят към Конвенцията относно компетентността и изпълнението на съдебни решения по граждански и търговски дела и към Протокола за тълкуването на тази конвенция от Съда, и за тази цел се ангажират да започнат преговори с първоначалните държави-членки на Общността с цел внасянето на необходимите изменения в тях,
 НЕГОВО ВЕЛИЧЕСТВО КРАЛЯТ НА БЕЛГИЙЦИТЕ:
 Renaat VAN ELSLANDE,
 Министър на правосъдието;
 НЕЙНО ВЕЛИЧЕСТВО КРАЛИЦАТА НА ДАНИЯ:
 Nathalie LIND,
 Министър на правосъдието;
 ПРЕЗИДЕНТЪТ НА ФЕДЕРАЛНА РЕПУБЛИКА ГЕРМАНИЯ:
 Д-р Hans- Jochen VOGEL,
 Федерален министър на правосъдието;
 ПРЕЗИДЕНТЪТ НА ФРЕНСКАТА РЕПУБЛИКА:
 Alain PEYREFITTE,
 Пазител на държавния печат,
 Министър на правосъдието;
 ПРЕЗИДЕНТЪТ НА ИРЛАНДИЯ:
 Gerard COLLINS,
 Министър на правосъдието;
 ПРЕЗИДЕНТЪТ НА ИТАЛИАНСКАТА РЕПУБЛИКА:
 Paolo BONIFACIO,
 Министър на правосъдието;
 НЕГОВО КРАЛСКО ВИСОЧЕСТВО ВЕЛИКИЯТ ХЕРЦОГ НА ЛЮКСЕМБУРГ:
 Robert KRIEPS,
 Министър на образованието и правосъдието;
 НЕЙНО ВЕЛИЧЕСТВО КРАЛИЦАТА НА НИДЕРЛАНДИЯ:
 Проф. J. DE RUITER,
 Министър на правосъдието;
 НЕЙНО ВЕЛИЧЕСТВО КРАЛИЦАТА НА ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ:
 Многоуважаемият лорд ELWYN-JONES, CH,
 Председател на Камарата на лордовете и министър на правосъдието на Великобритания;
 СЕ ДОГОВОРИХА ЗА СЛЕДНОТО:
 ДЯЛ I
 ОБЩИ РАЗПОРЕДБИ
 Член 1
 Кралство Дания, Ирландия и Обединеното кралство Великобритания и Северна Ирландия, се присъединяват към Конвенцията относно компетентността и изпълнението на съдебни решения по граждански и търговски дела, подписана в Брюксел на 27 септември 1968 г. (оттук нататък наричана „Конвенцията от 1968 г.“), и към Протокола за нейното тълкуване от Съда, подписан на 3 юни 1971 г. в Люксембург (оттук нататък наричан „Протоколът от 1971 г.“).
 Член 2
 Измененията, внесени в Конвенцията от 1968 г. и в Протокола от 1971 г., фигурират в дялове II—IV на настоящата конвенция
 ДЯЛ II
 ПОПРАВКИ В КОНВЕНЦИЯТА ОТ 1968 Г.
 Член 3
 Следният текст се добавя към първата алинея от член 1 от Конвенцията от 1968 г.:
 „По-конкретно, тя не обхваща делата, свързани с държавни приходи, митнически или административни въпроси.“.
 Член 4
 Следният текст заменя текста във втората алинея от член 3 от Конвенцията от 1968 г.:
 „Следните разпоредби, по-специално, не са приложими срещу тях:
 —
 в Белгия: член 15 от Гражданския кодекс (Code civil – Burgerlijk Wetboek) и член 638 от Кодекса за съдопроизводството (Code judiciaire – Gerechtelijk Wetboek);
 —
 в Дания: член 248, параграф 2 от Закона за гражданското съдопроизводство (Lov om rettens pleje) и глава 3, член 3 от Закона за гражданското съдопроизводство в Гренландия (Lov for Grernland om rettens pleje);
 —
 във Федерална република Германия: член 23 от Кодекса за гражданското съдопроизводство (ZivilprozeGordnung);
 —
 във Франция: членове 14 и 15 от Гражданския